આ અગાઉ ઈસરોએ એક જ મિશન હેઠળ ૨૦૦૮માં એક જ સાથે ૧૦ સેટેલાઈટ લોન્ચ કર્યા હતા. એટલા માટે ૨૦ સેટેલાઈટ લોન્ચ કરવાના મિશનથી એક નવો વિક્રમ અને ઈતિહાસ પ્રસ્થાપિત થયો છે. કાર્ટોસેટ-૨ સેટેલાઈટથી મોકલવામાં આવનાર ફોટોગ્રાફ્સ, કાર્ટેગ્રાફિક્સ, અર્બન, રૂરલ, વોટર ડિસ્ટ્રિબ્યૂશન અને બીજાં જરૂરી કાર્યો માટે મદદરૂપ થશે. ચેન્નઈની સત્યભામા યુનિવર્સિટીનો ૧.૫ કિલો વજન ધરાવતો ‘સત્યભામા સેટ’ ગ્રીન હાઉસ દેશની માહિતી ઉપલબ્ધ કરાવશે, જ્યારે પુણેની ઈન્સ્ટિટ્યૂટનો ‘સ્વાયન’ હેમ રેડિયો કોમ્યુનિટી માટે મેસેજ મોકલશે.